पाएं अपने शहर की ताज़ा ख़बरें और फ्री ई-पेपरडाउनलोड करें
बाइक एंबुलेंस बनाकर प्रदेशभर में चर्चित हुए धार के अजीज खान काे 16 बाइक एंबुलेंस और बनाने का ऑर्डर कलेक्टर आलाेककुमार सिंह से मिला है। अजीज द्वारा बनाई जाने वाली बाइक एंबुलेंस जिले के 15 काेविड केयर सेंटराें पर रखी जाएगी। ताकि संकट के समय में सुविधाओं के अभाव में किसी व्यक्ति काे अपनी जान नहीं गंवाना पड़े। अजीज अब इन एंबुलेंस में एक और नया प्रयाेग करने वाले हैं। इसमें साेलर प्लेट से पंखा और एलईडी बल्ब लगाएंगे। जिससे मरीज काे हवा भी मिलती रहे। रात में राेशनी के लिए माेबाइल का उपयाेग नहीं करना पड़े।
कलेक्टर ने अजीज से फाेन पर चर्चा कर बाइक एंबुलेंस की खूबियां जानी
बाइक एंबुलेंस के माध्यम से अजीज कई गंभीर मरीजाें काे नई जिंदगी दे चुके हैं। अजीज के किस्से पढ़कर कलेक्टर सिंह प्रभावित हुए। उन्हाेंने अजीज से फाेन पर चर्चा कर बाइक एंबुलेंस की खूबियां जानी और उन्हें 16 बाइक एंबुलेंस बनाने का ऑर्डर दिया। भास्कर से चर्चा में कलेक्टर ने कहा- जिले के कई ग्रामीण क्षेत्र ऐसे हैं, जहां एंबुलेंस जाना संभव नहीं है। दूसरी बात संकट के इस दाैर में एंबुलेंस कहीं न कहीं रहती है।
ऐसे में एक से दूसरे मरीज के पास पहुंचे तब तक देर हाे चुकी हाेती है। बाइक एंबुलेंस गंभीर मरीजाें के लिए जीवन रक्षक साबित हाेगी। जिसे जिले के 15 काेविड केयर सेंटर पर रखवाया जाएगा। वहीं अजीज ने बताया उनके द्वारा बनाई एंबुलेंस माेहनखेड़ा तक ले जाई जा चुकी है। यह 60 किमी तक आसानी से आवागमन कर सकती है।
अनुमति लेकर सामान लेने इंदाैर जाएंगे
अजीज ने बताया गुरुवार काे ही कलेक्टर साहब से बाइक एंबुलेंस बनाने का ऑर्डर मिला है। फिलहाल सामान नहीं है। इसलिए जिला प्रशासन से अनुमति लेकर वे पार्ट्स लेने के लिए इंदाैर जाएंगे। इसके बाद बाइक एंबुलेंस बनाना शुरू करेंगे। इसमें नया यह हाेगा कि साेलर प्लेट से 12 वाॅल्ट का पंखा और 2 वाॅल्ट की एलईडी बल्ब लगाएंगे। ट्रैफिक के नियमानुसार पीछे रेडियम रिफ्लेक्टर लगाएंगे। ताकि रात के समय दुर्घटना की आशंका नहीं रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn